CELEX: 32021D1854
Language: ro
Date: 2021-10-18 00:00:00
Title: Decizia (UE) 2021/1854 a Consiliului din 18 octombrie 2021 privind poziția care urmează să fie adoptată, în numele Uniunii Europene, în cadrul Consiliului de asociere înființat prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte, referitoare la prelungirea valabilității priorităților parteneriatului UE-Iordania până la adoptarea de către Consiliul de asociere a unor noi priorități ale parteneriatului

22.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 374/56
               
            
         DECIZIA (UE) 2021/1854 A CONSILIULUI
         din 18 octombrie 2021
         privind poziția care urmează să fie adoptată, în numele Uniunii Europene, în cadrul Consiliului de asociere înființat prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte, referitoare la prelungirea valabilității priorităților parteneriatului UE-Iordania până la adoptarea de către Consiliul de asociere a unor noi priorități ale parteneriatului
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă (1) parte (denumit în continuare „acordul”), a fost semnat la 24 noiembrie 1997 și a intrat în vigoare la 1 mai 2002.
                  
               
                     (2)
                  
                  
                     Consiliul de asociere a adoptat prioritățile parteneriatului UE-Iordania prin Decizia nr. 1/2016 (2) și le-a prelungit prin Decizia nr. 1/2018 (3) până la sfârșitul anului 2020.
                  
               
                     (3)
                  
                  
                     Într-un schimb de scrisori, cele două părți au convenit asupra faptului că ar trebui prelungită valabilitatea priorităților parteneriatului UE-Iordania ca document de orientare pentru consolidarea parteneriatului, până la adoptarea unor noi priorități actualizate ale parteneriatului.
                  
               
                     (4)
                  
                  
                     În temeiul articolului 91 din acord, Consiliul de asociere are putere de decizie în scopul îndeplinirii obiectivelor acordului.
                  
               
                     (5)
                  
                  
                     Consiliul de asociere urmează să adopte, prin procedură scrisă, o decizie privind prelungirea valabilității priorităților parteneriatului până la adoptarea de către Consiliul de asociere a unor noi priorități actualizate ale parteneriatului.
                  
               
                     (6)
                  
                  
                     Este oportun să se stabilească poziția care urmează să fie adoptată, în numele Uniunii, în cadrul Consiliului de asociere, întrucât decizia Consiliului de asociere va produce efecte juridice.
                  
               
                     (7)
                  
                  
                     Prin urmare, poziția Uniunii în cadrul Consiliului de asociere ar trebui să se bazeze pe proiectul de decizie a Consiliului de asociere,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul Consiliului de asociere înființat prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte, referitoare la prelungirea valabilității priorităților parteneriatului UE-Iordania până la adoptarea de către Consiliul de asociere a unor noi priorități actualizate ale parteneriatului se bazează pe proiectul de decizie a Consiliului de asociere (4).
         
         
            Articolul 2
            Prezenta decizie intră în vigoare la data adoptării.
         
         
            Adoptată la Luxemburg, 18 octombrie 2021.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  JO L 129, 15.5.2002, p. 3.
         
            (2)  Decizia nr. 1/2016 a Consiliului de asociere UE-Iordania din 19 decembrie 2016 convenind asupra Priorităților parteneriatului UE-Iordania (JO L 355, 24.12.2016, p. 31).
         
            (3)  Decizia nr. 1/2018 a Consiliului de asociere UE-Iordania din 12 decembrie 2018 de stabilire a prelungirii cu doi ani a priorităților parteneriatului UE-Iordania (JO L 8, 10.1.2019, p. 34).
         
            (4)  A se vedea documentul ST 12261/21 la http://register.consilium.europa.eu